ऐसे लक्ष्य तैयार करें, जो पाने लायक हों और फिर उन्हें पूरा करने के लिए एक समयसीमा भी निर्धारित करें। हमेशा बस यही न बोलते रहें, कि “मैं एक दिन बहुत मशहूर गायक बनूँगा/बनूँगी।” इसकी जगह पर कुछ ऐसा सोचें, कि “मुझे इस गर्मी में एक आउटडोर जगह पर जाकर गाना है।” फिर इसे पूरा करने के लिए कोई कदम उठाएँ। इसमें आपको बहुत ज्यादा कुछ नहीं मिलेगा, लेकिन इससे आपको आपकी इमेज एक गायक की तरह बनाने में मदद जरूर मिलेगी। पहले शुरुआत में आपको कुछ परफ़ोर्मेंस फ्री में भी करना पड़ सकती हैं, लेकिन जब आप एक बार खुद को इसमें सेट कर लेंगे, तो इससे आपको ऐसे काम तलाशने में मदद मिलेगी, जो आपको एक अच्छा वेतन दे सकें। रेस्तरां में या लोंज में, किसी शादी या पार्टी के लिए, या फिर किसी ग्रुप में किसी गायक की जगह पर एक बेकअप सिंगर की तरह आने के लिए, किसी थियेटर प्रॉडक्शन में, या फिर किसी तरह के टैलेंट कोंपटीशन में इसी तरह के काम की तलाश करने की कोशिश करें। अपने खुद के गाने लिखना, आपकी विश्वसनीयता को बढ़ाने में काफी मदद कर सकता है। लेकिन अगर लिखना आपके वश की बात नहीं है, तो भी बुरा न महसूस करें—बहुत सारे गायक अपने गानों को दूसरे लेखकों से लिखवाया करते हैं। ऐसा करने का असली मकसद, पहले से मौजूद मशहूर गानों की बजाय अपने खुद के फ्रेश म्यूजिक को तैयार करना है। अगर आप चाहते हैं, कि कोई और आपके आपके लिए गाने लिखे, तो फिर आपको तय करना होगा कि आप उन्हें इसका श्रेय देना चाहते हैं या फिर उन्हें आपके लिए एक घोस्ट रायटर (ghost writer) बनाने का कांट्रैक्ट करना चाहते हैं। असल में, फैंस सिर्फ सच्चाई की ही सराहना करते हैं। म्यूजिक फील्ड से जुड़े हुई ज्यादा जानकारी पाने के लिए, इससे जुड़े लोगों के साथ ऑनलाइन जुड़ेंया मिलकर कांटैक्ट बनाएँ। दूसरे गायक और प्रोफेशनल्स भी कभी आपकी ही परिस्थिति से गुजर चुके हैं और उनके पास में कुछ ऐसी सलाह और अनुभव भी मिल सकते हैं, जो वो आपके साथ शेयर कर सकें। आप बस उनसे पूछें।  आप जितने ज्यादा लोगों को जानते होंगे, आप आपके लिए उतने ही ज्यादा अवसर तैयार कर सकते हैं। किसी इंसान से मिलकर, आपके लिए, उनसे जुड़े हुए अन्य लोगों से मिलने का अवसर भी तैयार हो जाएगा। अगर ऐसा कोई इंसान है, जिसे आप जानना चाहते हैं, तो उनकी तारीफ करके देखें। कुछ ऐसा बोलें, कि “आप कितने अच्छे परफोरमर हैं। आप स्टेज पर हमेशा कितने शांत और सुलभ रहते हैं। आप ऐसा कैसे कर लेते हैं?” ऐसी हर उस जगह पर अपना ज्यादा से ज्यादा वक़्त बिताने की कोशिश करें, जहां पर आपको सफल म्यूजिशियन/प्रोड्यूसर्स के मिलने की उम्मीद है। क्लब्स और डांस हाल्स में जाएँ और ऐसे एक्ट करें, जैसे आप इसी इंडस्ट्री के हिस्से हैं, फिर चाहे उन्हें ये भी न मालूम हो, कि आप कौन हैं। जब आप छुट्टियों में कहीं जाने की प्लानिंग कर रहे हों, तब किसी ऐसे शहर जाने का सोचें, जो अपने म्यूजिक के लिए जाना जाता हो। कोलकाता (बंगाल), जयपुर (राजस्थान), असम, गुजरात जैसी जगहों पर जाएँ और वहाँ मौजूद लोकल म्यूजिशियन्स से मिलने की कोशिश करें। आप जैसे-जैसे म्यूजिक करियर में आगे बढ़ते जाएंगे—खासतौर पर तब, जब आप इसके अलावा कुछ और भी जिम्मेदारियाँ, जैसे कि ऑफिस, कॉलेज या फैमिली संभाल रहे होंगे—तब आपको ये सब-कुछ एक-साथ संभाल पाना कठिन लग सकता है। ऐसे में एक मैनेजर आपको आपका काम व्यवस्थित बनाए रखने में मदद कर सकता है और साथ ही आपको प्रमोट करने में और आपके करियर को निखारने में भी मदद कर सकता है।  फिर अपने लिए म्यूजिक शो ढूँढने के लिए, इवैंट प्लान करने के लिए, पैसे संभालने के लिए और लंबे प्लान बनाने के लिए, अपने मैनेजर का इस्तेमाल करें।  कमीशन का 15%, मैनेजर्स के लिए स्टैंडर्ड वेतन होता है। हालाँकि, आप आपके किसी मददगार और बिजनेस-दिमागी दोस्त या परिवार के सदस्य की मदद से अपने करियर के शुरुआती चरणों में कुछ पैसे बचाने में सक्षम हो सकते हैं।  अपने लिए एक म्यूजिक मैनेजर चुनने के लिए सबसे जरूरी ये है, कि आपको बस किसी ऐसे इंसान को चुनना है, जो कि आपके लिए सही हो। उनके विश्वसनीय होने, आकर्षक होने और उनके पास में आपको सफल बनाने लायक स्किल्स होने की पुष्टि कर लें।
Set lots of small, achievable goals for yourself. Find a singing gig that pays. Start working on your own music to increase your credibility. Connect with other music professionals to expand your opportunities. Get involved in the local music scene. Get yourself a manager if you need help handling the workload.